CELEX: 52014PC0370
Language: hu
Date: 2014-06-19
Title: Javaslat A TANÁCS HATÁROZATA az egyrészről az Európai Unió és tagállamai, másrészről Izrael Állam kormánya között létrejött euromediterrán légi közlekedési megállapodásnak a Horvát Köztársaság Európai Unióhoz történő csatlakozása figyelembevétele érdekében történő módosításáról szóló jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról

|
			
		
		
		52014PC0370
		
			Javaslat A TANÁCS HATÁROZATA az egyrészről az Európai Unió és tagállamai, másrészről Izrael Állam kormánya között létrejött euromediterrán légi közlekedési megállapodásnak a Horvát Köztársaság Európai Unióhoz történő csatlakozása figyelembevétele érdekében történő módosításáról szóló jegyzőkönyvnek az Európai Unió és tagállamai nevében történő aláírásáról és ideiglenes alkalmazásáról /* COM/2014/0370 final - 2014/0188 (NLE) */
			
				
		
		
			
			   	INDOKOLÁS
 1)      A javaslat háttere 
 110 || ·                   A javaslat okai és céljai/ általános háttér Az egyrészről az Európai Unió és tagállamai, másrészről Izrael Állam kormánya közötti euromediterrán légi közlekedési megállapodás a tárgyalás megkezdésére felhatalmazást biztosító 2008. áprilisi tanácsi határozat alapján jött létre. A megállapodást 2013. június 10-én írták alá. 
 120 || 2013. július 1-jén a Horvát Köztársaság csatlakozott az Európai Unióhoz. A csatlakozás feltételeiről szóló okmány 6. cikkének (2) bekezdése értelmében Horvátország vállalta, hogy a tagállamok és az Unió által egy vagy több harmadik országgal vagy valamely nemzetközi szervezettel kötött vagy aláírt megállapodásokhoz csatlakozik. Az Izraellel létrejött fent említett megállapodáshoz való csatlakozás az egyszerűsített eljárás keretében valósul meg. Ennek megfelelően és az Európai Unió működéséről szóló szerződés 218. cikkének (5) bekezdésével összhangban jegyzőkönyvet kell aláírni. A jegyzőkönyv rendelkezik a megállapodásnak Horvátország csatlakozása következtében szükségessé vált nyelvi kiigazításáról. 
 130 || ·                   Meglévő rendelkezések a javaslat által érintett területen A jegyzőkönyvben foglalt rendelkezések felváltják vagy kiegészítik az egyrészről az Európai Unió és tagállamai, másrészről Izrael Állam kormánya között létrejött euromediterrán légi közlekedési megállapodás rendelkezéseit. 
 140 || ·                                            Összhang az Unió egyéb szakpolitikáival és célkitűzéseivel A földközi-tengeri térségben kulcsfontosságú légi közlekedési partnerrel, Izraellel létrejött megállapodás fontos előrelépés az EU és annak déli, valamint keleti szomszédai közötti közös légtér kialakítására irányuló munkában. A Közösség légi közlekedéssel kapcsolatos külpolitikája cselekvési programjának kidolgozásáról szóló COM(2005) 79 bizottsági közleményben meghirdetett, majd az Európai Unió légi közlekedéssel kapcsolatos külpolitikája – a jövőbeli kihívások kezelése című COM(2012) 556 bizottsági közleményben felülvizsgált uniós légi közlekedési külpolitikába illeszkedik. 
 2)      Az érdekelt felekkel folytatott konzultációk és a hatásvizsgálat 
   || ·                   Az érdekelt felekkel folytatott konzultáció 
 211 || A konzultáció módja, a legfontosabb célterületek és a válaszadók köre Nem alkalmazandó 
 212 || Az észrevételek és felhasználásuk rövid ismertetése Nem alkalmazandó 
 3)      A JAVASLAT JOGI ELEMEI 
 305 || ·                   A javasolt intézkedések összefoglalása A jegyzőkönyv biztosítja az egyrészről az Európai Unió és tagállamai, másrészről Izrael Állam kormánya között létrejött euromediterrán légi közlekedési megállapodásnak Horvátország 2013. július 1-jei uniós csatlakozása következtében szükségessé vált módosításait. 
 310 || ·                   Jogalap Az Európai Unió Működéséről szóló Szerződés 100. cikke (2) bekezdésének és 218. cikke (5) bekezdésének a csatlakozási okmány 6. cikkének (2) bekezdésével összefüggésben értelmezett rendelkezései. 
 4)      Költségvetési vonzatok 
 409 || A javaslat nincs hatással az uniós költségvetésre. 
 5)      KIEGÉSZÍTŐ INFORMÁCIÓK 
 570 || ·                   A javaslat részletes magyarázata A Tanács felkérést kap arra, hogy hagyja jóvá az egyrészről az Európai Unió és tagállamai, másrészről Izrael Állam kormánya között létrejött euromediterrán légi közlekedési megállapodást módosító jegyzőkönyv aláírását. A jegyzőkönyv az aláírásának napjától ideiglenesen alkalmazandó. 
2014/0188 (NLE)
Javaslat
A TANÁCS HATÁROZATA
az egyrészről az Európai Unió és
tagállamai, másrészről Izrael Állam kormánya között létrejött
euromediterrán légi közlekedési megállapodásnak a Horvát Köztársaság Európai
Unióhoz történő csatlakozása figyelembevétele érdekében történő
módosításáról szóló jegyzőkönyvnek az Európai Unió és tagállamai nevében
történő aláírásáról és ideiglenes alkalmazásáról
AZ EURÓPAI UNIÓ TANÁCSA,
tekintettel az Európai Unió
működéséről szóló szerződésre és különösen annak 100. cikke (2)
és 218. cikke (5) bekezdésére,
tekintettel Horvátország
csatlakozási okmányára és különösen annak 6. cikke (2) bekezdésének második
albekezdésére,
tekintettel az Európai
Bizottság javaslatára,
mivel:
(1)       2012. szeptember 14-én a
Tanács felhatalmazta a Bizottságot, hogy az Unió és tagállamai, valamint a
Horvát Köztársaság nevében tárgyalásokat kezdjen Izraellel az egyrészről az Európai Unió és tagállamai,
másrészről Izrael Állam kormánya között létrejött euromediterrán légi
közlekedési megállapodásnak a Horvát Köztársaság Európai Unióhoz történő
csatlakozása figyelembevétele érdekében történő módosításáról szóló
jegyzőkönyvről (a továbbiakban: a jegyzőkönyv).
(2)       A tárgyalások 2013. december
12-én sikeresen lezárultak. 
(3)       A jegyzőkönyvet egy
későbbi időpontban való megkötésére figyelemmel az Unió és a
tagállamok nevében alá kell írni. 
(4)       A jegyzőkönyv 3.
cikkének (2) bekezdésével összhangban a jegyzőkönyvet ideiglenesen
alkalmazni kell,
ELFOGADTA EZT A HATÁROZATOT: 
1. cikk
(1)                   
Az egyrészről az Európai Unió és tagállamai,
másrészről Izrael Állam kormánya között létrejött euromediterrán légi
közlekedési megállapodásnak a Horvát Köztársaság Európai Unióhoz történő
csatlakozása figyelembevétele érdekében történő módosításáról szóló
jegyzőkönyv aláírását az Európai Unió és a tagállamok nevében a Tanács a
jegyzőkönyvnek egy későbbi időpontban való megkötésére
figyelemmel jóváhagyja.
(2)                   
A jegyzőkönyv szövegét csatolták e
határozathoz.
2. cikk
A Tanács Főtitkársága a jegyzőkönyv
megkötésére figyelemmel felhatalmazza a jegyzőkönyv főtárgyalója
által kijelölt személyt a jegyzőkönyv aláírására. 
3. cikk
A jegyzőkönyvet a felek általi aláírása időpontjától
hatálybalépéséig a 3. cikk (2) bekezdésével összhangban ideiglenesen alkalmazni
kell.
4. cikk
Ez a határozat az elfogadásának napján lép
hatályba.
Kelt Brüsszelben, -án/-én.
                                                                       a
Tanács részéről
                                                                       az
elnök
MELLÉKLET
Jegyzőkönyv az egyrészről az
Európai Unió és tagállamai, másrészről Izrael Állam kormánya között
létrejött euromediterrán légi közlekedési megállapodásnak a Horvát Köztársaság
Európai Unióhoz történő csatlakozása figyelembevétele érdekében történő
módosításáról 
a következőhöz:
Javaslat
a Tanács határozata
az egyrészről az Európai Unió és
tagállamai, másrészről Izrael Állam kormánya között létrejött
euromediterrán légi közlekedési megállapodásnak a Horvát Köztársaság Európai
Unióhoz történő csatlakozása figyelembevétele érdekében történő
módosításáról szóló jegyzőkönyvnek az Európai Unió és tagállamai nevében
történő aláírásáról és ideiglenes alkalmazásáról
JEGYZŐKÖNYV
az egyrészről az
Európai Unió és tagállamai, másrészről Izrael Állam kormánya között
létrejött 
euromediterrán légi
közlekedési megállapodásnak
a Horvát Köztársaság Európai Unióhoz történő csatlakozása
figyelembevétele érdekében történő módosításáról 
IZRAEL ÁLLAM
KORMÁNYA
egyrészről, 
valamint
AZ OSZTRÁK KÖZTÁRSASÁG,
A BELGA KIRÁLYSÁG, 
A BOLGÁR KÖZTÁRSASÁG, 
a Horvát
Köztársaság,
A CIPRUSI
KÖZTÁRSASÁG,
A CSEH KÖZTÁRSASÁG, 
A DÁN KIRÁLYSÁG, 
AZ ÉSZT KÖZTÁRSASÁG, 
A FINN KÖZTÁRSASÁG,
A FRANCIA KÖZTÁRSASÁG,
A NÉMETORSZÁGI SZÖVETSÉGI KÖZTÁRSASÁG, 
A GÖRÖG KÖZTÁRSASÁG, 
MAGYARORSZÁG,
ÍRORSZÁG,
AZ OLASZ KÖZTÁRSASÁG, 
A LETT KÖZTÁRSASÁG, 
A LITVÁN KÖZTÁRSASÁG, 
A LUXEMBURGI NAGYHERCEGSÉG, 
MÁLTA, 
A HOLLAND KIRÁLYSÁG, 
A LENGYEL KÖZTÁRSASÁG, 
A PORTUGÁL KÖZTÁRSASÁG, 
ROMÁNIA, 
A SZLOVÁK KÖZTÁRSASÁG,
A SZLOVÉN KÖZTÁRSASÁG, 
A SPANYOL KIRÁLYSÁG,
A SVÉD KIRÁLYSÁG, 
NAGY-BRITANNIA ÉS ÉSZAK-ÍRORSZÁG EGYESÜLT
KIRÁLYSÁGA, 
az Európai Unióról szóló szerződés és az
Európai Unió működéséről szóló szerződés szerződő
feleiként és az Európai Unió tagállamaiként (a továbbiakban: a tagállamok),
valamint 
AZ EURÓPAI UNIÓ, 
másrészről; 
tekintettel a Horvát Köztársaság Európai
Unióhoz való 2013. július 1-jei csatlakozására,
A KÖVETKEZŐKBEN ÁLLAPODTAK MEG: 
1.
cikk
A Horvát Köztársaság szerződő fele
az egyrészről az Európai Unió és tagállamai, másrészről Izrael Állam
kormánya között létrejött, 2013. június 10-én aláírt euromediterrán légi
közlekedési megállapodásnak (a továbbiakban: a megállapodás).
2.
cikk
A szerződés horvát nyelvű szövege,
amely e jegyzőkönyvhöz csatoltan található, a többi nyelvi változatra
vonatkozóakkal megegyező feltételek mellett válik hitelessé.
3.
cikk
(1)                   
E jegyzőkönyvet a felek saját belső
eljárásaiknak és törvényeiknek megfelelően hagyják jóvá. A
jegyzőkönyv a megállapodás hatálybalépésének időpontjában lép
hatályba. Azonban amennyiben a szerződő felek e jegyzőkönyvet a
megállapodás hatálybalépését követően hagyják jóvá, akkor az a
megállapodás 30. cikkének (2) bekezdésével összhangban lép hatályba.
(2)                   
Ez a jegyzőkönyv a megállapodás szerves részét
képezi, és a felek általi aláírásától fogva ideiglenesen alkalmazandó. 
Kelt …-ban/-ben, 2014.…-án/-én két-két
példányban angol, bolgár, cseh, dán, észt, finn, francia, görög, holland,
horvát, lengyel, lett, litván, magyar, máltai, német, olasz, portugál, román,
spanyol, svéd, szlovák, szlovén és héber nyelven; a szövegek mindegyike
egyaránt hiteles.
A TAGÁLLAMOK
RÉSZÉRŐL                  IZRAEL
ÁLLAM KORMÁNYA RÉSZÉRŐL
AZ EURÓPAI UNIÓ RÉSZÉRŐL